CELEX: 62016TA0575
Language: el
Date: 2017-12-14 00:00:00
Title: Υπόθεση T-575/16: Απόφαση του Γενικού Δικαστηρίου της 14ης Δεκεμβρίου 2017 — Martinez De Prins κ.λπ. κατά ΕΥΕΔ (Υπαλληλική υπόθεση — Μόνιμοι υπάλληλοι — Μη μόνιμοι υπάλληλοι — Αποδοχές — Προσωπικό της ΕΥΕΔ τοποθετημένο σε τρίτη χώρα — Άρθρο 10 του παραρτήματος X του Κανονισμού Υπηρεσιακής Καταστάσεως των υπαλλήλων — Ετήσια αξιολόγηση της αποζημιώσεως συνθηκών διαβιώσεως — Απόφαση περί μειώσεως της αποζημιώσεως συνθηκών διαβιώσεως στη Γκάνα από 25 σε 20 % — Ένσταση ελλείψεως νομιμότητας)

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/17
            
         Απόφαση του Γενικού Δικαστηρίου της 14ης Δεκεμβρίου 2017 — Martinez De Prins κ.λπ. κατά ΕΥΕΔ
   (Υπόθεση T-575/16) (1)
   
   ((Υπαλληλική υπόθεση - Μόνιμοι υπάλληλοι - Μη μόνιμοι υπάλληλοι - Αποδοχές - Προσωπικό της ΕΥΕΔ τοποθετημένο σε τρίτη χώρα - Άρθρο 10 του παραρτήματος X του Κανονισμού Υπηρεσιακής Καταστάσεως των υπαλλήλων - Ετήσια αξιολόγηση της αποζημιώσεως συνθηκών διαβιώσεως - Απόφαση περί μειώσεως της αποζημιώσεως συνθηκών διαβιώσεως στη Γκάνα από 25 σε 20 % - Ένσταση ελλείψεως νομιμότητας))
   (2018/C 042/24)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: David Martinez De Prins (Άκκρα, Γκάνα) και 9 λοιποί προσφεύγοντες των οποίων τα ονόματα περιλαμβάνονται στο παράρτημα της αποφάσεως (εκπρόσωποι: N. de Montigny και J.-N. Louis, δικηγόροι)
   
      Καθής: Ευρωπαϊκή Υπηρεσία Εξωτερικής Δράσης (ΕΥΕΔ) (εκπρόσωποι: S. Marquardt, επικουρούμενος από τους M. Troncoso Ferrer, F.-M. Hislaire και S. Moya Izquierdo, δικηγόρους)
   
      Αντικείμενο
   
   Προσφυγή βάσει του άρθρου 270 ΣΛΕΕ με αίτημα την ακύρωση των εκκαθαριστικών σημειωμάτων αποδοχών των προσφευγόντων του Μαρτίου 2015 καθώς και των εκκαθαριστικών σημειωμάτων των αποδοχών τους των επομένων μηνών, καθόσον τα εκκαθαριστικά αυτά σημειώματα εφαρμόζουν την απόφαση της ΕΥΕΔ της 23ης Φεβρουαρίου 2015, περί μειώσεως, από 1ης Ιανουαρίου 2015, της αποζημιώσεως συνθηκών διαβιώσεως η οποία καταβάλλεται στο προσωπικό της Ευρωπαϊκής Ένωσης που είναι τοποθετημένο στη Γκάνα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τα εκκαθαριστικά σημειώματα αποδοχών του David Martinez De Prins και των λοιπών μονίμων και μη μονίμων υπαλλήλων της Ευρωπαϊκής Υπηρεσίας Εξωτερικής Δράσης (ΕΥΕΔ) των οποίων τα ονόματα περιλαμβάνονται στο παράρτημα, τα οποία εξέδωσε η ΕΥΕΔ για τον μήνα Μάρτιο 2015, καθόσον τα εκκαθαριστικά αυτά σημειώματα εφαρμόζουν την απόφαση της ΕΥΕΔ της 23ης Φεβρουαρίου 2015, περί μειώσεως, από 1ης Ιανουαρίου 2015, της αποζημιώσεως συνθηκών διαβιώσεως η οποία καταβάλλεται στο προσωπικό της Ευρωπαϊκής Ένωσης που είναι τοποθετημένο στη Γκάνα.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει την ΕΥΕΔ στα δικαστικά έξοδα.
            
         
      (1)  EE C 111 της 29.3.2016 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-153/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).